You are here: Home » Content » Aardrykskunde Graad 6 » Rio de Janeiro - een stad: twee werelde
RIO DE JANEIRO – EEN STAD: TWEE WÊRELDERio de Janeiro – een stad: Twee wêreldeLet op: Een van die 22 federale state van Brasilië heet ook Rio de Janeiro, maar in hierdie leereenheid ondersoek ons die stad Rio de Janeiro wat tot 1960 die hoofstad van Brasilië was. Die hawestad Rio de Janeiro, in die Baai van Guanabara, is die belangrikste ekonomiese en finansiële sentrum van die land.
Aktiwiteit 1: Om uit verskillende bronne navorsing oor die stad Rio de Janeiro te doen
[LU 1.2, 1.5]1. Wat beteken die naam? 2. Hoe het die naam ontstaan? 3. Die taal wat die meeste inwoners praat: 4. Breedte- en lengteligging: 5. Klimaatstipe in die omgewing van die stad: 6. Getal inwoners: 1. Vinnige groei veroorsaak groot problemeIn 1969 was die bevolking van Rio de Janeiro 4 miljoen – in die daaropvolgende 30 jaar het die bevolking tot ongeveer 12 miljoen aangegroei! Op enige plek op aarde wat so vinnig groei, sal daar probleme ontstaan. Brasilië is nie so 'n ryk land dat huise aan almal verskaf kan word wat van die platteland af stad toe trek nie! En as die nuwe intrekkers juis op soek is na 'n beter lewe in Rio de Janeiro, is dit vanselfsprekend dat hulle self ook nie geld het om 'n konvensionele huis te laat bou nie! Maar veel meer as die huis is nodig: water moet aangelê en elektrisiteit moet verskaf word. En wat van riolering en vervoer? En soos in soveel ander lande en stede in die ontwikkelende wêreld, word probleme vererger deurdat werkgeleenthede baie stadiger toeneem as wat die bevolking aangroei. Grootskaalse informele behuising (plakkery) is dus Rio de Janeiro se voorland. Weens die gebrek aan openbare vervoer het die informele huise, soos in ander stede ook, so na as moontlik aan die middestad en nywerheidsgebiede opgespring.Sowat 'n kwart van Rio de Janeiro se inwoners woon in informele buurte, favelas genoem. Die favelas word gekenmerk deur swak beplanning (soms geen beplanning) ongesonde lewensomstandighede en misdaad. In hierdie stad is die kontras tussen die lewensomstandighede van die rykes en die armes dalk ook meer opvallend as in ander stede met 'n buitengewoon vinnige groei. In een stadsdeel woon die ryk mense op groot erwe in groot huise. Hier woon 5 % van die inwoners op 25 % van die stadsgebied.Maar hoekom die vinnige toestroming na Rio?In die laaste jare van die vorige eeu was daar wêreldwyd 'n toestroming van die afgeleë platteland na stedelike gebiede – mense vind die geriewe en vermaak van die stedelike leefwyse onweerstaanbaar! Baie mense is ook oortuig daarvan dat hulle alleen in stedelike gebiede beter geleenthede vir hul kinders se toekoms kan verseker. In Brasilië is dié neiging ook nog aangehelp deur droogtes en probleme in die landbousektor in die binneland.Werkgeleenthede in Rio word onder meer verskaf deur voedselfabrieke, vervaardigers van tekstielware, elektroniese toerusting en farmaseutiese produkte, sowel as olieraffinaderye.Die wêreldwye verskynsel van 'n vinnig groeiende toerismebedryf word ook in Rio de Janeiro ondervind – die stad se strande en omliggende natuurskoon lok mense van oor die hele wêreld. Ongelukkig groei die werkgeleenthede in die nywerhede en toerismebedryf aansienlik stadiger as die bevolking! Die gevolge is voorspelbaar.Figure 1Figure 2Figure 3Die derdewêreldse krotbuurt van Rio is binne stapafstand van 'n duur woonstelbuurt.
Om die omstandighede van die mense van Rio te oordink en te ondersoek [LU 2]Maak 'n lys van die redes vir die toestroming van werksoekers na Rio de Janeiro:Maak 'n lys van die grootste probleme waarmee die nuwe intrekkers te kampe het:Wat gaan gebeur as daar 'n ernstige brand in so 'n favela uitbreek? Maak 'n lys van so veel moontlike ooreenkomste tussen die probleme wat mense in die stede van -Afrika en in Rio de Janeiro ervaar.
[LU 2.1, 2.2]Julle het Rio se breedteligging in Aktiwiteit 1 nageslaan en behoort 'n goeie idee van die klimaat te hê. Oorweeg die invloed wat die klimaat op die lewens-omstandighede van die armes sowel as die gegoede inwoners van Rio de Janeiro sal hê.
[LU 3.2]a) 'n Arm gesin verlaat vandag die afgeleë Brasiliaanse platteland om 'n beter lewe vir elke gesinslid in Rio te gaan soek, maar die kans op 'n beter lewe is skraal.Die omstandighede van die arm werksoekers in Rio de Janeiro en enige groot stad in Suid-Afrika is omtrent dieselfde.
[LU 3.3]Oordink die situasie in Rio de Janeiro. Vir die armes is die vooruitsigte swak. Maar daar moet 'n oplossing wees vir die erge verarming, die swak lewensomstandighede en die toenemende misdaad. Wat stel julle voor? AssesseringTable 1
MemorandumGEVALLESTUDIE1. Vinnige groeiprobleme
« Previous module in collection Bevolkingsverspreiding
Next module in collection » Weervoorspelling en sinoptiese kaarte
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 1, 2009 8:04 am +0000. Add to a lens